BCPG จ่อรับทรัพย์ 3.19 พันลบ. หลังขายโซลาฟาร์มกำลังผลิตรวม 27.6MW เข้ากองทุนฯญี่ปุ่น
BCPG จ่อรับทรัพย์ 3.19 พันลบ. หลังขายโซลาฟาร์ม 2 โครงการ ขนาดกำลำการผลิตรวม 27.6 MW เข้ากองทุนฯ ญี่ปุ่น
24 พ.ค. 2561

บริษัท บีพีซีจี จำกัด (มหาชน) หรือ BCPG ระบุว่า ที่ประชุมคณะกรรมการบริษัทฯ เมื่อวันที่ 22 พ.ค.2561 ได้มีมติอนุมัติให้บริษัทย่อยทางอ้อมของบริษัทดำเนินการเข้าทำธุรกรรมการจำหน่ายสินทรัพย์ประเภทโครงการโรงไฟฟ้าพลังงานแสงอาทิตย์ในประเทศญี่ปุ่น จำนวน 2 โครงการ ได้แก่ โครงการนิคาโฮ กำลังการผลิตรวม 27.6 เมกะวัตต์ ให้แก่กองทุนรวมโครงสร้างพื้นฐานในประเทศญี่ปุ่น และ/หรือบริษัทลูกของกองทุน ซึ่งไม่ได้เป็นบุคคลที่เกี่ยวข้องกับบริษัทและบริษัทย่อย
โดยมูลค่าการจำหน่ายหลังหักค่าใช้จ่ายในการนำเข้ากองทุนไม่ต่ำกว่า 1.1 หมื่นล้านเยน หรือ 3.19 พันล้านบาท (อ้างอิงอัตราแลกเปลี่ยน 0.289533 บาทต่อเยน ณ วันที่  22 พ.ค.2561)
สำหรับการจำหน่ายสินทรัพย์เข้ากองทุนญี่ปุ่นในครั้งนี้มีวัตถุประสงค์เพื่อนำกระแสเงินสดในอนาคตของโครงการมาใช้ลงทุนสำหรับโครงการใหม่ รวมถึงเพื่อให้เกิดประโยชน์สูงสุดแก่บริษัทฯและผู้ถือหุ้นของบริษัทฯ ทั้งนี้การจำหน่ายสินทรัพย์ของโครงการขึ้นกับความสำเร็จของข้อกำหนดเงื่อนไขและราคา ซึ่งหากมีความคืบหน้าจะแจ้งให้ทราบต่อไป